kardosdrur/scandi-wiki huggingface dataset:
Branko Strupar

Branko Strupar (født 9. februar 1970 i Zagreb, Jugoslavien) er en tidligere kroatisk/belgisk fodboldspiller (angriber).

Strupar, der blev født i Zagreb, blev naturaliseret belgier efter at have spillet fem år i landet hos KRC Genk. Han havde gennem karrieren også ophold i NK Špansko, Derby County og Dinamo Zagreb. Størst succes havde han i årene i Genk, hvor han i sæsonen 1997-98 blev topscorer i den belgiske liga, og året efter var med til at vinde mesterskabet.

Strupar spillede desuden 17 kampe for det belgiske landshold, hvori han scorede fem mål. Han var med belgierne til VM i 2002 i Japan og Sydkorea, hvor han spillede to af holdets fire kampe i turneringen.

Referencer 

Fodboldspillere fra Belgien
Fodboldspillere fra Kroatien
Fodboldspillere fra KRC Genk
Fodboldspillere fra Derby County F.C.
Fodboldspillere fra Dinamo Zagreb
Personer fra Zagreb
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Danny Boffin

Daniel "Danny" Edouward Boffin (født 10. juli 1965 i Sint-Truiden, Belgien) er en tidligere belgisk fodboldspiller (venstre kant).

Boffin spillede i løbet af sin karriere for fire klubber i Belgien og én i Frankrig. Størst succes havde han i løbet af sine seks sæsoner hos Anderlecht, som han var med til vinde tre belgiske mesterskaber med. I Frankrig spillede han for FC Metz, som han hjalp til en andenplads i Ligue 1 i sæsonen 1997-98.

Boffin spillede desuden 53 kampe og scorede ét mål for det belgiske landshold. Med belgierne var han med til både VM i 1994, 1998 og 2002. I de to første turneringer opnåede han tilsammen spilletid i fem kampe, mens han ikke var på banen i 2002.

Referencer 

Fodboldspillere fra Belgien
Fodboldspillere fra RSC Anderlecht
Fodboldspillere fra FC Metz
Fodboldspillere fra Standard Liège
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Mbo Mpenza

Mbo Jérôme Mpenza (født 4. december 1976 i Kinshasa, Zaire) er en congolesisk født tidligere belgisk fodboldspiller (angriber). Han er storebror til en anden belgisk fodboldspiller, Émile Mpenza.

Mpenza spillede langt størstedelen af sin karriere i hjemlandet, hvor han blandt andet var tilknyttet Mouscron, Standard Liège og RSC Anderlecht. Han var med til at vinde det belgiske mesterskab med Anderlecht i både 2006 og 2007. Hans udlandsophold var ikke succesfulde, men han var dog alligevel i sin tid hos Sporting Lissabon med til at vinde det portugisiske mesterskab i år 2000.

Mpenza spillede desuden 56 kampe og scorede tre mål for det belgiske landshold. Han var en del af den belgiske trup til både VM i 1998 og VM i 2002. Ved 1998-slutrunden var han på banen i én kamp, mens han spillede tre af belgiernes fire kampe i 2002. Han deltog også ved EM i 2000 på hjemmebane.

Referencer 

Fodboldspillere fra Belgien
Fodboldspillere fra KV Kortrijk
Fodboldspillere fra Standard Liège
Fodboldspillere fra Sporting Clube de Portugal
Fodboldspillere fra Galatasaray SK
Fodboldspillere fra RSC Anderlecht
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Frédéric Herpoel

Frédéric Herpoel (født 16. august 1974 i Mons, Belgien) er en tidligere belgisk fodboldspiller (målmand).

Herpoel spillede hele karrieren i hjemlandet, hos henholdsvis Anderlecht, Gent og Mons. Længst tid tilbragte han hos Genk, hvor han i 2006 var med til at vinde Intertoto Cuppen. I 2004 blev han kåret til Årets målmand i belgisk fodbold.

Herpoel spillede desuden syv kampe for det belgiske landshold. Han var en del af det belgiske hold til både EM i 2000 og VM i 2002, men kom ikke på banen i nogen af turneringerne.

Referencer

Eksterne henvisninger 
 

Fodboldspillere fra Belgien
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Fodboldspillere fra RSC Anderlecht
Fodboldspillere fra KAA Gent
Fodboldspillere fra R.A.E.C. Mons
Laurbjerg Station

Laurbjerg Station var en jernbanestation i Laurbjerg, der ligger mellem Langå og Hadsten på den Østjyske Længdebane. Stationen blev indviet 3. september 1862. 12. november 1908 blev den knudepunkt, da Gjernbanen til Silkeborg blev åbnet. I de følgende år blev der arbejdet videre på Diagonalbanen til Esbjerg, og den blev færdig, da den sidste strækning Brande-Funder blev indviet 1. oktober 1920.

Gjernbanen og strækningen Funder-Bramming blev nedlagt 23. maj 1971, men godstrafikken fortsatte mellem Laurbjerg og Thorsø til 25. september samme år. Året efter blev Laurbjerg Station nedgraderet til trinbræt, og det blev nedlagt i 1982.

Debat om genåbning 
I mange år har der været debat om genåbning af trinbrættet. Især efter udgivelsen af en COWI-rapport i 2012, der konkluderede, at anlægget ville koste 10,8 mio. kr. Derefter valgte Favrskov Kommune at bevilge 5 mio. kr. som medfinansering. Arriva, der i dag betjener strækningen, har meldt ud, at de gerne vil stoppe på stationen og at det højest vil medføre et tidstab på 1½ minut. I marts 2014 afviste Trafikstyrelsen dog, at der var baggrund for at etablere et trinbræt i Laurbjerg. I 2015 blev der afsat penge til en ny uvildig rapport om konsekvenserne af at genåbne bl.a. Laurbjerg Station. Rapporten udarbejdedes af DTU Transport og blev færdig ultimo 2016. Mobilitetskommissionen for den Østjyske Byregion anbefalede i sin afrapportering fra 2016 at overveje etablering af et trinbræt i Laurbjerg.

I November 2018 modtog et politisk flertal udenom regeringen det beslutningsgrundlag, der skal gøre det muligt at genåbne Laurbjerg Station i udgangen af 2021. Det er endnu ikke besluttet hvor mange penge der skal bruges på selve stationsområdet

Eksterne kilder/henvisninger 
 Birgit Liin: Trinbræt i Laurbjerg

Referencer 

Stationer på Den østjyske længdebane
Laurbjerg
Nedlagte jernbanestationer i Danmark
Ophørt i 1982
Bygninger, konstruktioner og anlæg i Favrskov Kommune
Stampemølle

En stampemølle er en mølle der driver stampere, oftest er det en vandmølle.

Den svære mølleaksel er forsynet
med fremspringende knaster, ophævere,
som enten griber ind i udhulinger på
lodretstående bjælker, stampere, eller på
arme, der står ud fra disse, hvorved stamperen
hæves for atter at falde ned, når ophæveren
slipper den. Ophæverne sidder i en skruelinie
på akslen, så at stamperne hæves, den ene
efter den anden.

Stampemøller var tidligere meget almindelige og
løste højst forskellige opgaver, efter hvilke
stamperne og deres underlag dannedes; de kunne
således være aftrappede i enden ved
klædevalkningen; have metalsko og arbejde i
metalpotte ved krudtfabrikationen; have jernsko
ved knuseværker (pokværker/pukværker, af tysk
pochen) til malme osv.

Stampemøller er i mange tilfælde erstattet af presser, blandt andet ved krudt- og olietilvirkning. Til papirfremstilling blandt andet af såkaldte hollændere, opfundet i Nederlandene i 1600-tallet.

Se også 
 Stampemøllen, en vandmølle ved Mølleåen.

Kilde
  af generalmajor F. Wagner og ingeniør, cand. polyt. D.H. Bagger

Litteratur
 Algernon Del Mar: Stamp milling; a treatise on practical stamp milling and stamp mill construction, London 1912. − Online hos Archive.org med mange illustrationer

Eksterne henvisninger

 "Stampemølle" og "Pukværk" hos Ordnet.dk



Møller
Erhvervssygdom

En erhvervssygdom er en sygdom, som en person kan få på grund af sit arbejde eller de forhold, arbejdet er foregået under. 

En erhvervssygdom opstår på grund af påvirkninger på arbejdet, og sygdommen skal være kendt inden for den medicinske verden. Der skal altså være en tydelig sammenhæng mellem det arbejde, som personen har udført og de gener, personen har. Eksempler på erhvervssygdomme er "tennisalbue" og høretab.

Danmark 

I Danmark er det sådan, at Arbejdsskadestyrelsen vurderer, om der er tale om en erhvervssygdom, og om sagen er en arbejdsskade. Dermed kan personen have ret til en erstatning.

Anmeldelse af erhvervssygdomme 

Læger og tandlæger har pligt til at anmelde en erhvervssygdom så snart, de har en mistanke om, at en patient har pådraget sig denne ved sit arbejde. Erhvervssygdomme skal anmeldes digitalt på www.erhvervssygdomme.dk .

Erstatning for erhvervssygdomme 

Arbejdsskadestyrelsen vurderer sager omkring erhvervssygdomme ud fra fortegnelsen over erhvervssygdomme. Erhvervssygdomsfortegnelsen viser de sygdomme, som kan anerkendes som en erhvervssygdom. En sygdom, der ikke står på fortegnelsen, kan stadig anerkendes som en arbejdsskade. Det kræver, at sygdommen bliver diskuteret i Erhvervssygdomsudvalget. Her sidder eksperter og repræsentanter fra Arbejdsskadestyrelsen, Sundhedsstyrelsen, arbejdsgiver- og lønmodtagersiden.

Arbejdsgivere i Danmark har pligt til at forsikre deres ansatte ved erhvervssygdomme hos Arbejdsmarkedets Erhvervssygdomssikring (AES). Det er Arbejdsmarkedets Erhvervssygdomssikring, der opkræver bidrag fra arbejdsgiverne til at betale udgifterne ved erhvervssygdomme.

I tilfælde af at Arbejdsmarkedets Erhvervssikring afviser at anerkende en given arbejdsskade, er det muligt at klage til Ankestyrelsen.

Erhvervssygdomsfortegnelsen 
I Erhvervssygdomsfortegnelsen står en række sygdomme, der kan opstå efter påvirkninger på en arbejdsplads i Danmark. Arbejdsskadestyrelsen kan anerkende en sygdom som en arbejdsskade, hvis en person har været udsat for påvirkninger, der er beskrevet i fortegnelsen.

På grund af ændringer af erhvervssygdomsbegrebet i 2004, er der to fortegnelser over erhvervssygdomme. Den gamle fortegnelse gælder for sygdomme, der er anmeldt indtil 31. december 2004, mens den nye fortegnelse gælder for sygdomme anmeldt fra 1. januar 2005. Arbejdsskadestyrelsen reviderer løbende fortegnelserne sammen med Erhvervssygdomsudvalget for at sikre, at begge fortegnelser tager udgangspunkt i den nyeste medicinske viden.

Noter

Eksterne henvisninger 
Arbejdsskadestyrelsens side "Hvad er en erhvervssygdom?" 

Arbejdsmiljø
Sygdomme
Lissington

Lissington er en landsby som ligger omkring seks km syd for Market Rasen og fire kilometer nord for Wragby, West Lindsey, Lincolnshire, England. Landsbyen omtales i Domesday Book år 1086 under navnet Lessintone. Landsbyen har en kirke som blev opført i 1796 og restaureret i 1895 og 1925. Landsbyen havde 138 indbyggere i 2001.

Referencer

Eksterne links 

 http://www.britishlistedbuildings.co.uk/england/lincolnshire/lissington
 http://www.genuki.org.uk/big/eng/LIN/Lissington/

Byer i England
Lincolnshire
Den Skaldede Kok

Carsten Olsen (født i 1964), bedre kendt som Den Skaldede Kok, er en kendt dansk tv-kok, der har skrevet flere kogebøger og holdt adskillige foredrag. Han blev kendt i 1999 da han debuterede som tv-kokken på DK4, hvor han satte fokus på kvalitetsmad til få penge. Det er efterfølgende blevet til 61 udsendelser, hvor han bl.a. har rejst rundt i Danmark og udlandet for at opsnuse egnsretter.

Han er udlært kok fra Hotel D’Angleterre i København og tjener fra Plaza. Fra 2007 til 2012 drev han Restaurant Den Skaldede Kok i Tivoli med 45 ansatte. I 2013 åbnede han sammen med sin partner to-mands-firmaet ”Den Skaldede Kok Catering” i Helsingør.

I 2010 fik den dengang 156 kg store mand en gastric bypass-operation og har siden tabt ca. 70 kg. Den 23. marts 2012 blev han indlagt på Rigshospitalet med stærke mavesmerter. Lægerne fandt 27 huller i hans tarme og mavesæk, der tappede ham for blod, og lægerne måtte give ham 10 liter blod. Han var tæt på at dø af de blødende mavesår.

Han er også musiker og spiller sammen med Tamra Rosanes og pianist Morten Wittrock i bandet Rockabilly Heart og har i den forbindelse udgivet to albums.

Referencer

Eksterne henvisninger 
 denskaldedekok.dk , officiel hjemmeside
 Den Skaldede Kok , fra dk4's hjemmeside

Kokke fra Danmark
Foredragsholdere fra Danmark
Ignazio Fabra

Ignazio Fabra (født 25. april 1930 i Palermo, død 13. april 2008 i Genova) var en italiensk bryder, som deltog i fire olympiske lege i midten af 1900-tallet, alle gange i fluevægt i græsk-romersk brydning.

Fabra var født døv og han blev italiensk mester i brydning i 1950, hvorpå han vandt guld ved Middelhavslegene 1951. Han var første gang med ved OL 1952 i Helsinki. Efter fire runder var der kun tre deltagere tilbage: Boris Gurevitj fra Sovjetunionen, Leo Honkala fra Finland og Fabra. Gurevitj og Fabra sejrede begge over Honkala, og de to mødtes i finalen, som Gurevitj vandt. Fabra vandt dermed sølv og Honkala bronze.

Fabra blev verdensmester i 1955, og han var derfor blandt favoritterne ved OL 1956 i Melbourne. Her nåede han igen blandt de tre bedste sammen med Dursun Ali Eğribaş fra Tyrkiet og Nikolaj Solovjov fra Sovjetunionen. De indbyrdes kampe mellem disse tre havde givet en sejr til hver, hvorpå Solovjov fik guldmedaljen på tiebreak, mens Fabra igen fik sølv og Eğribaş bronze.

Ved OL 1960 i Rom nåede Fabra til femte og afgørende runde, hvor han tabte til rumæneren Dumitru Pîrvulescu, der med sejren sikrede sig guldet — Fabra blev delt nummer fem.

Ved VM i både 1962 og 1963 vandt han sølv, og han stillede op en sidste gang ved OL 1964 i Tokyo. Her blev han elimineret i fjerde runde og endte på en delt fjerdeplads.

Fabra kæmpede primært i græsk-romersk stil, hvor han sikrede sig syv italienske mesterskaber, primært i fluevægt, men også en enkelt i bantamvægt. Han kæmpede dog også i fri stil, hvor han blev national mester tre gange, en gang i letvægt og to gange i bantamvægt. Han sluttede sin lange aktive karriere ved at vinde guld ved døve-OL i 1969.

OL-medaljer 
1952 Helsingfors -  Sølv i brydning, fluevægt græsk-romersk stil  Italien
1956 Melbourne -  Sølv i brydning, fluevægt græsk-romersk stil  Italien

Referencer

Eksterne henvisninger 

 

Brydere fra Italien
Deltagere for Italien ved sommer-OL 1952
Deltagere for Italien ved sommer-OL 1956
Deltagere for Italien ved sommer-OL 1960
Deltagere for Italien ved sommer-OL 1964
Olympiske sølvmedaljevindere fra Italien
Personer fra Palermo
Filip De Wilde

Filip Alfons De Wilde (født 5. juli 1964 i Zele, Belgien) er en tidligere belgisk fodboldspiller (målmand).

Klubkarriere 
I løbet af sin 23 år lange karriere spillede De Wilde primært for RSC Anderlecht i hjemlandet, som han over to omgange spillede i samlet 15 sæsoner. Han havde også ophold i portugisisk og østrigsk fodbold. Han vandt seks belgiske mesterskaber i sin tid med Anderlecht, og ét da han spillede for KSK Beveren. To gange, i 1994 og 2000, blev han kåret til Årets målmand i belgisk fodbold.

Landsholdskarriere 
De Wilde spillede desuden 33 kampe for det belgiske landshold. Han var en del af det belgiske hold til både VM i 1990, 1994 og 1998. Det var dog kun i 1998-turneringen, at han opnåede spilletid.

De Wilde var desuden belgiernes målmand under EM i 2000, på hjemmebane. Turneringen blev en katastrofe for ham, da han kostede mål både mod Sverige og Tyrkiet, og desuden blev udvist i opgøret mod Tyrkiet. Belgierne røg ud efter det indledende gruppespil.

Referencer 

Fodboldspillere fra Belgien
Fodboldspillere fra KSK Beveren
Fodboldspillere fra RSC Anderlecht
Fodboldspillere fra Sporting Clube de Portugal
Fodboldspillere fra Sturm Graz
Fodboldspillere fra KSC Lokeren
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Joos Valgaeren

Joos Valgaeren (født 3. marts 1976 i Leuven, Belgien) er en tidligere belgisk fodboldspiller (forsvarer).

Valgaeren spillede i løbet af sin karriere blandt andet i hjemlandet hos KV Mechelen og Club Brugge, i Holland hos Roda og i skotske Celtic F.C. Mest succes havde han hos Celtic, hvor han blandt andet var med til at vinde tre skotske mesterskaber og nå finalen i UEFA Cuppen i 2003.

Valgaeren spillede desuden 19 kampe for det belgiske landshold. Han var en del af det belgiske hold til EM i 2000 på hjemmebane. Her spillede han alle belgiernes tre kampe, men kunne ikke forhindre at holdet røg ud allerede efter gruppespillet.

Referencer 

Fodboldspillere fra Belgien
Fodboldspillere fra KV Mechelen
Fodboldspillere fra Roda JC
Fodboldspillere fra Celtic F.C.
Fodboldspillere fra Club Brugge
Deltagere ved det europæiske mesterskab i fodbold 2000
Putin huylo!

"Putin huylo!" (ukrainsk: Путiн хуйло, Russian: Путин хуйло, IPA: ['putʲɪn xʊj'lo], dansk betydning: "Putin er et pikhoved" eller tilsvarende) er en ukrainsk fodboldsang om den russiske præsident Vladimir Putin. Den blev populær udenfor fodboldkredse i forbindelse med den russiske militære intervention i Ukraine i 2014. Sangen blev oprindeligt sunget af fans af fodboldklubben FC Metalist Kharkiv, men fik ved den russiske intervention bred national opmærksomhed. 
.

Putin huylo!la-la-la-la-la-la-la-lala-la-la-la-la-la-la-lala-la-la-la-la-la-la-la

Galleri

Kilder 

 
Fodboldsange
Ranviersk indsnøring

Ranvierske indsnøringer er mellemrum mellem de fedtholdige myelinskeder, der omgiver nervecellernes akson. Myelinskeden er isolerende, hvorimod indsnøringen er uisoleret, og udgøres af aksonmembranen, der indeholder et højt antal spændingsstyrede Na+-kanaler. Dette gør indsnøringerne elektrisk ledende for aktionspotentialer opstået ved aksonets rod (se billed). Herved forstås at aktionspotentialet "hopper" fra ranviersk indsnøring til ravniersk indsnøring pga. den isolerende myelinskede. Nettoresultatet er en øget ledningshastighed - et fænomen kaldet saltatorisk ledning.

Histologi
Nervevæv
Philippe Clement

Philippe Clement (født 22. marts 1974 i Antwerpen, Belgien) er en tidligere belgisk fodboldspiller (forsvarer).

Clement spillede, på nær en enkelt sæson i England hos Coventry City, hele sin karriere i hjemlandet, primært hos Club Brugge. Han var med til at vinde det belgiske mesterskab to gange, i 2003 og 2005.

Clement spillede desuden 38 kampe og scorede ét mål for det belgiske landshold. Han var en del af det belgiske hold til både VM i 1998 i Frankrig og EM i 2000 på hjemmebane. Begge gange røg belgierne ud efter det indledende gruppespil.

Referencer

Eksterne henvisninger 

Fodboldspillere fra Belgien
Fodboldspillere fra KRC Genk
Fodboldspillere fra Coventry City F.C.
Fodboldspillere fra Club Brugge
Fodboldspillere fra Germinal Beerschot
Personer fra Antwerpen
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Sleepy Hollow (tv-serie)

Sleepy Hollow er en amerikansk overnaturlig / politi drama tv-serie. Serien er skabt af Alex Kurtzman, Roberto Orci, Phillip Iscove og Len Wiseman. Serien betragtes som en "moderne genfortælling" af novellen "The Legend of Sleepy Hollow" fra 1820 skrevet af Washington Irving

Den 3. oktober 2013 fornyer Fox Sleepy Hollow for anden sæson, som er sat til premiere den 22. september 2014 og vil indeholde 18 episoder.

Rolleliste

Hovedpersoner 
 Tom Mison som Ichabod Crane. 
 Nicole Beharie som Lt. Grace Abigail "Abbie" Mills
 Orlando Jones som Captain Frank Irving
 Katia Winter som Katrina Crane.

Serie oversigt 
{| class="wikitable plainrowheaders" style="text-align:center;"
|- class="wikitable" style="text-align: center;"
! style="padding: 0 8px;" colspan="2" rowspan="2"| Sæson
! style="padding: 0 8px;" rowspan="2"| Episoder
! colspan="2"| Oprindeligt sendt
! colspan="3"| DVD og Blu-ray Disc udgivelsesdato
|-
! Sæson premiere
! style="padding: 0 8px;" | Sæsonfinale
! style="padding: 0 8px;" | Region 1
! style="padding: 0 8px;" | Region 2
! style="padding: 0 8px;" | Region 4
|-
|style="background:#58445e;"| 
| 1
| 13
| style="padding: 0 8px;"|16. september 2013
| style="padding: 0 8px;"|20. januar 2014
| 
| 
| style="padding: 0 8px;" |17. september 2014
|-
|style="background:#572803;"| 
| 2
| 18
| style="padding: 0 8px;"| 22. september 2014
| 
| 
| 
| 
|}

Referencer

Eksterne henvisninger 
 

Amerikanske tv-serier fra 2010'erne
Tv-programmer fra Fox Broadcasting Company
Sigerslevøster Privatskole

Sigerslevøster Privatskole er privatskole i Sigerslevøster i Nordsjælland, beliggende i området mellem Frederikssund, Slangerup, Gørløse, Skævinge, Ølsted og Frederiksværk. Skolen hører hjemme i Hillerød Kommune, men ligger tættere på Frederikssund. 

Skolen har ca. 300 elever fra børnehaveklassen til 9. klasse samt en SFO og en musikskole.

Idégrundlag

Skolen skal, ligesom andre privatskoler, give en undervisning som står mål med folkeskolen.

Skolen fokuserer på børnenes trivsel og tæt skole-hjem samarbejde, som grundlag for høj faglighed i undervisningen, både indenfor traditionelt boglige fag og kreative fag. Skolen bekender sig ikke til nogen religiøs eller politisk retning. 

Et specielt særpræg er, at lærerne tiltales per efternavn - en tradition som er blevet bevaret på forældrenes ønske.

Optagelsesområde

Skolen optager elever fra adskillige kommuner, hvor eleverne typisk tager en af skolernes skolebusser til skolen:

 Halsnæs Kommune
 Frederikssund Kommune
 Hillerød Kommune
 Allerød Kommune
 Egedal Kommune

Organisering

Skolen er en selvejende institution, med en bestyrelse der vælges af og blandt elevernes forældre.

Historie

Sigerslevøster havde en lille landsbyskole som blev lukket i 1970erne. Sigerslevøster Privatskole blev oprettet i 1983 af en gruppe forældre og har siden da udviklet sig som en forældrestyret skole.

Referencer

Ekstern henvisning 

 Sigerslevøster Privatskoles hjemmeside
 Skolens officielle facebook side
 Vedtægter for skolen

Privatskoler i Danmark
Hillerød Kommune
Claisen-kondensation

Claisen-kondensation (ikke at forveksle med en Claisen-omlejring) er en reaktion mellem to estre eller en ester og en anden carbonyl, der danner et carbon–carbon bånd under tilstedeværelse af en stærk base. Reaktionen resulterer i en β-keto ester eller en β-diketon. Den er opkaldt efter den tyske kemiker Rainer Ludwig Claisen, som udgav sit arbejde med reaktionen i 1887.

Se også 
 Aldolkondensation
 Dieckmann-kondensation

Referencer 

Organisk kemi
Kemiske reaktioner
Philippe Léonard

Philippe Léonard (født 14. februar 1974 i Liège, Belgien) er en tidligere belgisk fodboldspiller (venstre back).

Léonards karriere strakte sig fra 1991 til 2008. Mest nævneværdige er hans ophold hos Standard Liège i den belgiske liga samt AS Monaco i Ligue 1. Hos Monaco var han med til at vinde to franske mesterskaber. Han sluttede sin karriere af med kortvarige ophold hos Feyenoord i Holland og hos Rapid Bucureşti i Rumænien.

Léonard spillede desuden 26 kampe for det belgiske landshold. Han var en del af det belgiske hold til EM i 2000 på hjemmebane. Her spillede han alle den første af belgiernes kampe, en 2-1 sejr over Sverige. Holdet røg ud efter gruppespillet.

Referencer 

Fodboldspillere fra Belgien
Fodboldspillere fra Standard Liège
Fodboldspillere fra AS Monaco FC
Fodboldspillere fra OGC Nice
Fodboldspillere fra Feyenoord Rotterdam
Personer fra Liège
Deltagere ved det europæiske mesterskab i fodbold 2000
Tom Mison

Thomas James "Tom" Mison (født 23. juli 1982) er en engelsk film, tv- og teater skuespiller og forfatter. 
Han er bedst kendt for sin nuværende hovedrolle som Ichabod Crane i tv-serien Sleepy Hollow.

Referencer

Eksterne henvisninger 

 

Skuespillere fra England
Personer fra London
Mobile River

Mobile River er en flod der løber i den sydlige del af Alabama i USA.  Den begynder ved sammenløbet af floderne  Tombigbee og Alabama River, er omkring 72 km lang og afvander et areal på 110,000 km² i  Alabama, men afvandingsområdet går også ind i staterne Mississippi, Georgia, og Tennessee. Den er den nedrerste del af  Mobile-Alabama-Coosa River-systemet som er det arealmæssigt fjerdestørste flodsystem i USA. Floden har historisk set været en hovedadgangsvej til. Siden anlægget af Tennessee-Tombigbee Waterway, har den også været en alternativ rute til Ohio Rivers afvandingsområde.

Tombigbee og Alabama River forenes til Mobile River omkring 80 km nordøst for byen Mobile, ved grænsen mellem Mobile og Baldwin counties, og  den forenede flod fortsætter mod syd. Omkring ti km syd for sammenløbet  deler floden sig  igen med Mobile løbende i den vestlige gren. 
Tensaw River, der er en  bayou af Mobile River, løber lange med mod øst, med en afstand på mellem 3 og 8 km. Mobile River løber gennem Mobile-Tensaw River Delta og når Mobile Bay ved den Mexicanske Golf lige syd for centrum af Mobile.

Se også
Vandløb i USA

Eksterne kilder/henvisninger 

Vandløb i Alabama